[ca] A l'entorn VUCA en el que ens movem, el canvi organitzacional és una constant per obligació per al món empresarial. El canvi entès com a repte contribueix al desenvolupament, l' evolució i la sostenibilitat de les empreses, institucions i organitzacions. En entorns complexos, necessitem entendre les organitzacions com a sistemes complexos en evolució, amb relacions interdependents i amb interacció dinàmica amb el seu entorn. Si l'entorn està canviant de forma radical, hem de repensar i reinventar les organitzacions, emfatitzant la capacitat de resposta i la velocitat en la presa de decisions i en el lideratge de tothom. L'objectiu d'aquest treball és descriure i analitzar la intervenció realitzada en una empresa de serveis, per tal d'impulsar un canvi organitzacional i cultural, a través de pràctiques innovadores de recursos humans. A partir de metodologia quantitativa i qualitativa i la recerca-acció per transformar, canviar i millorar com a mètode, es va posar en marxa una prova pilot amb un grup de col·laboradors de l'empresa, fent-los un pretest amb l'Instrument de Mesura del Canvi (IMC), abans de la intervenció, i un post test al finalitzar la intervenció. Els resultats obtinguts van ser molt reveladors en tots els nivells que mesurava l'IMC (individual, grupal i organitzacional), i demostrava millores en el grup pilot després de la intervenció en variables com adaptabilitat, capacitat d'innovació, participació, treball en equip, comunicació interna o acceptació. Els objectius de la intervenció es van acomplir, iniciant la implantació d'un nou model organitzatiu que requerirà temps i esforç per part de tots els col·laboradors i col·laboradores de l'empresa, però que servirà per millorar la capacitat d'aprenentatge de l'organització, per tal d'adaptar-se a un entorn en constant canvi.

[en] In the VUCA environment in which we move, organizational change is a constant obligation for the business world. Change as a challenge contributes to the development, evolution, and sustainability of companies, institutions, and organizations. In complex environments, we need to understand organizations as evolving complex systems, with interdependent relationships and dynamic interaction with their environment. If the environment is changing radically, we need to rethink and reinvent organizations, emphasizing responsiveness and speed in decision-making and leadership for everyone. This work aims to describe and analyze the intervention carried out in a service company, to promote organizational and cultural change, through innovative human resources practices. Based on quantitative and qualitative methodology and action research to transform, change and improve as a method, a pilot test was launched with a group of collaborators of the company, making them a pre-test with the Instrument for Measuring Change (IMC), before the intervention, and a post-test at the end of the intervention. The results obtained were very revealing at all levels measured by IMC (individual, group, and organizational), and demonstrated improvements in the pilot group after the intervention in variables such as adaptability, capacity for innovation, participation, teamwork, internal communication or acceptance. The objectives of the intervention were met, initiating the implementation of a new organizational model that will require time and effort by all employees of the company but will serve to improve the ability to learn of the organization, to adapt to a constantly changing environment.